దేవి శ్రీ ప్రసాద్
ఆయన తండ్రి పేరు గొర్తి సత్యమూర్తి. తల్లి పేరు శిరోమణి. వారిది శాస్త్రీయ సంగీత నేపథ్యం ఉన్న కుటుంబం. వారి ఊరు రామచంద్రాపురం దగ్గర వెదురుపాక. ఆయన తండ్రి అత్తగారి పేరులోని "దేవి", మామ గారైన ప్రసాదరావు పేరులోని "ప్రసాద్" తీసుకొని "దేవిశ్రీ ప్రసాద్" అని పేరు పెట్టాడు. దేవిశ్రీ మాండొలిన్ శ్రీనివాస్ దగ్గర మాండొలిన్ నేర్చుకున్నాడు. మద్రాసులో హబీబుల్లా రోడ్‌లో వెంకట సుబ్బారావు స్కూలులో ప్లస్ 2 దాకా చదివాడు. దేవిశ్రీకి చిన్నప్పటి నుంచి సంగీతమంటే ఆసక్తి. అందుకనే అప్పటి నుండే సంగీత దర్శకుడు కావాలని కలలు కన్నాడు. సత్యమూర్తి దంపతులకు ముగ్గురు సంతానం. దేవిశ్రీ, సాగర్, పద్మిని. దేవిశ్రీ తమ్ముడు సాగర్ కూడా గాయకుడు. చెల్లెలు పద్మిని ఆర్కిటెక్ట్.
నిత్యశ్రీ మహదేవన్
ఆమె ఎ.ఆర్.రెహమాన్ స్వరపరచిన తమిళ చిత్రం "జీన్స్"లో ప్లేబ్యాక్ సాంగ్ పాడడం ద్వరా గుర్తింపు పొందారు.
ఆమె ఆగష్టు 25 1973 న లలితాశివకుమార్ మరియు శివకుమార్ దంపతులకు జన్మించింది. శివకుమార్ యొక్క తల్లి డి.కె.పట్టమ్మాళ్ ప్రముఖ సంగీత విద్వాంసురాలు. ఈమె మొదటి గురువు తన తల్లి మరియు సంగీత విద్వాంసురాలైన లలితా శివకుమార్. నిత్యశ్రీ కుటుంబం సంగీతజ్ఞుల కుటుంబం. తన తల్లి లలితా శివకుమార్, నాయనమ్మ డి.కె.పట్టమ్మాళ్ మరియు నాయనమ్మ సోదరుడు ‎డి.కె.జయరామన్లు సంగీత విద్వాంసులు. ఆమె తల్లి యొక్క తండ్రి (తాతగారు) మృదంగ విద్వాంసులు పాల్గాట్ మణి అయ్యర్